שאלה: שאיפה למנהיגות: אהלן, קודם כל על האתר המדהים הזה. ב"ה שיש אנשים כמוכםם!! בזמן האחרון עוברת בי מין מחשבה כזאת על כך שהייתי רוצה להיות ילדה עם אופי של מנהיגות. אני לא כ"כ אוהבת את האופי שלי והייתי רוצה לשנות הרבה ממנו. נישארה לי עוד שנה בהדרכה. חוצמזה שזה יעזור לי להדריך יותר טוב את חניכותיי. הייתי רוצה שיהיה ל את הכישרון הזה לשנות אווירה של מקום כי לפעמים זה באמת נחוץץ :)) אבל. זאת לא גאווה לרצות להיות מנהיג? דווקא המנהיגים הטובים הם אלו שלא רצו בהנהגה? אם זאת גאווה, אז איך להוריד ממני את הרצון הזה? ואם זה דבר טוב אז איך להיות מנהיג? ממש אשמח אם תענו לי.
תשובה: בואנה אחותי, איזו שאלה אדירה ויפה!!!! רבה על הפרגונים, משמח מאד לשמוע! אז מנהיגה, זה מה שאת רוצה להיות. כמה יופי יש בזה. ולא, זאת לא גאוה לרצות להיות מנהיגה, זה רצון יפה מאד. כמובן אם הוא נקי מלרצות להיות in ובמרכז העניינים כל הזמן. יש 2 כיוונים של הנהגה: יש להנהיג ויש להוביל. מה ההבדל? להוביל זה לקחת מישהו ולמשוך אותו איתך, זאת אומרת שאת בראש, הוא אחרייך ואת זאת שמחליטה לאן הולכים, כמה הולכים, מתי הולכים, מתי עוצרים וכ ו. בקיצור סוג של שליטה. להנהיג זה להיות מדריך, מורה דרך. זה לקחת מישהו, לקלוט את מי שהוא באמת- לא מי שהחברה רוצה שהוא יהיה, לא מי שהוא חושב שהוא, לא מי שאני רוצה שהוא יהיה, אלא מי שהוא באמת!! זה לקלוט את הטוב שבו, הטוב האמיתי. לא לנסות לייפות את הדברים, יש גם דברים לא פשוטים אצל כל אחד, אבל תתמקדי בטוב שלו. ופשוט לדחוף אותו למקום ששייך לו. להפגיש אותו עם התכונות המיוחדות שלו. לקחת אותו למקומות נכונים וטובים לו. המון אנשים חושבים שמנהיגות טובה זה להוביל קבוצה של חבר ה למקום שלי. להשמיע להם את הדעות שלי, שכולם יעשו מה שאני חושב, וילכו בדרכי. זה נכון עד גבול מסויים. מדריך הוא מישהו שמדריך אותך בדרך ששייכת לך, לשביל שלך. לא בדרך של מישהו אחר. כן, אני כן ישתף אותו במחשבות ובדעות שלי, אבל אתן לו מרחב לחשוב אחרת, להגיב למחשבות שלי, כדי שיבנה לו משלו. זה סוג כזה של דבר שאת מצד אחד מובילה אותו לדרך שלו (כמובן בעזרתך, בעזרת הדרך שלך) ומצד שני מסתכלת עליו מהצד, נותנת לו ללכת בעצמו. בהנהגת קבוצה למשל, לא תמיד צריך לעמוד מהצד, המון פעמים מנהיג צריך לעמוד על שלו, ולהחליט מה שהוא חושב, כי באמת צריך את זה. אבל לזכור לא ליפול לזה כל הזמן, לא לנסות לשלוט. ואחרי כל הדיבור על מה זה מנהיגות. בואי נדבר עלייך- אני קודם כל רוצה לשאול, למה את לא אוהבת את האופי שלך? האם כי אין בעינייך את תכונות המנהיג שאת כל כך רוצה או כי פשוט את לא מתחברת למי שאת? אם אין לך לדעתך את התכונות הדרושות למנהיג, תעשי חשבון עם עצמך שוב- כי כל מנהיג הוא אחר. לא כל המנהיגים יהיו רועשים וצועקים, יש גם מנהיגות שקטה (מים שקטים חודרים עמוק, זוכרת?!). ולא כולם צריכים להיות מגניבים ושולטים בעניינים, יש גם מנהיגות אחרת. תחפשי את תכונות המנהיגות שיש בך- ויש בך מין הסתם, את לא סתם מדריכה. כנראה מישהו מלמעלה (מדריכה לשעבר והקב"ה!) החליטו שאת ראויה וטובה לזה. אני מאמינה שכשאדם רוצה משהו זה בא מכוח שיש בו. תסכימי איתי שאדם שאין לו כושר מנהיגות לא יעלה בדעתו להיות מנהיג, הוא לא ירצה בזה, הוא יחשוב שזה עול מבחינתו. אבל אדם שיש בו את זה, שהוא יכול להצליח בזה, שיש לו את הכישורים לכך, הרצון יתעורר. והנה- הרצון שלך התעורר מאד. ואם התשובה השניה נכונה- שאת לא מתחברת למי שאת, תשאלי את עצמך למה. למה את לא אוהבת את האופי שלך? האם חסר לך משהו בו? האם יש דרך לקנות תכונה? לשנות תכונה? אולי הגיע הזמן לגלות תכונה. אפשר לגלות תכונה כאשר אני חושבת על תכונה שאני רוצה שתהיה בי ובודקת את עצמי במצבים או אפילו סתם במחשבה על חיי היומיום שלי האם היא נמצאת וקיימת. אפשרות שניה- לעשות סוג של חשבון נפש קטן על המעשים היומיומיים שלי ולקרוא בשם לכל עשייה או מחשבה או הרגשה שיש לך. ככה תגלי המון תכונות שרק בגלל שלא קראת להם בשם שלהם לא ידעת שהם קיימים בך. חבל לגלות שתכונות מיוחדות כל כך שקיימות בי שנים ואני לא ישים לב אליהם רק בגלל שהם פשוט רגילות ושגרתיות ולא נתתי זמן מחשבה לקלוט אותם ולדעת אותם. כתבת על לשנות אווירה. באמת יש אנשים שנולדו לזה, אם הם שמחים- כולם איתם שמחים וצוהלים. אם הם בבאסה, וואי וואי איך זה מורגש. אבל לא רק הם יודעים לשנות אווירה ולכוון אותה. זה גם עניין של מיומנות לעשות אווירה. זה לא תמיד נמדד במנהיגות או לא. זאת אווירה שאת יוצרת והיא מדבקת. כן, אדם אחד שבבאסה זה יכול לשנות ת אווירה, לא רק אם הוא מנהיג. וכך להפך- אדם ששמח ומחורפן יכול לגרום לחירפון של כל הקבוצה. שימי עין על זה את תראי שזה ככה. אז כמו שכבר אמרנו- מנהיגות זה טוב. כן, זה טוב לרצות להיות מנהיגה! (כמובן אם זה לא שליטה.) ואל תדאגי, לא התעוררת מאוחר, זה אפילו מוקדם, יש לך ב"ה עוד חיים שלמים לפנייך והדרכה של שנה (שזה המון). אז קדימה אחותי, תתחילי להנהיג אותנו. "הלא אם קטן אתה בעיניך ראש שבטי ישראל אתה" (ספר שמואל א ) סומכת עלייך! אפרת. F_ei walla.com